Μαρουλοσαλάτα με σάλτσα αντζούγιας και τραγανές αραβικές
Η αντζούγια στις σάλτσες για σαλάτες είναι ευρέως γνωστή για την υπέροχη νοστιμάδα που τους χαρίζει!
2 μαρούλια λεπτοκομμένα, 4 φρέσκα κρεμμυδάκια ψιλοκομμένα, 1/2 φλιτζ. του τσαγιού αρακά βρασμένο (υπάρχει έτοιμος, βρασμένος σε βαζάκι) , 2 κουτ. σούπας καβουρδισμένο κουκουνάρι, 80 ml ελαιόλαδο, 1/2 φλιτζ. τσαγιού άνηθο ψιλοκομμένο, 6 φιλέτα αντζούγιας σε λάδι, καλά στραγγισμένα, το χυμό και το ξύσμα από 1 μικρό ακέρωτο λεμόνι, αλάτι και φρεσκοτριμμένο πιπέρι, 2 μικρές αραβικές πίτες
Για να φτιάξουμε τη μαρουλοσαλάτα, σε ένα μεγάλο μπολ ανακατεύουμε τα μαρούλια, τα κρεμμυδάκια, τον αρακά και το κουκουνάρι. Χτυπάμε στο μπλέντερ το ελαιόλαδο με τον άνηθο, τα φιλέτα αντζούγιας, το χυμό και το ξύσμα από το λεμόνι, αλάτι και φρεσκοτριμμένο πιπέρι. Περιχύνουμε με τη σάλτσα τη σαλάτα και ανακατεύουμε.Ψήνουμε στο γκριλ τις αραβικές πίτες, μέχρι να γίνουν τραγανές. Τις σπάμε με τα χέρια μας σε μικρά κομμάτια, σκορπίζουμε στη σαλάτα και σερβίρουμε τη μαρουλοσαλάτα.
Αρακάς,Μαρούλι,Ψάρι